RESOLUCIÓN do 18 de outubro de 2010, da Secretaría Xeral para o Deporte, pola que se amplían os prazos de xustificación das subvencións establecidos nas resolucións do 4 de agosto de 2010 pola que se convocan subvencións a concellos, en réxime de concorrencia competitiva, para a adquisición de equipamentos deportivos no ano 2010 (Diario Oficial de Galicia número 153, do 11 de agosto) e do 5 de agosto de 2010 pola que se convocan subvencións a concellos, en réxime de concorrencia competitiva, para a realización de obras de construción, mellora, acondicionamento e reforma de instalacións e espazos deportivos no ano 2010 (Diario Oficial de Galicia número 154, do 12 de agosto).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/10/2010

Nas datas que a seguir se indican, foron publicadas a Resolución do 4 de agosto de 2010, pola que se convocan subvencións a concellos, en réxime de concorrencia competitiva, para a adquisición de equipamentos deportivos no ano 2010 (DOG nº 153, do 11 de agosto) e a Resolución do 5 de agosto de 2010, pola que se convocan subvencións a concellos, en réxime de concorrencia competitiva, para a realización de obras de construción, mellora, acondicionamento e reforma de instalacións e espazos deportivos no ano 2010 (DOG nº 154, do 12 de agosto).
No artigo 1 das referidas resolucións de convocatoria, establécese que os beneficiarios das axudas deberán xustificar a realización das accións subvencionadas con data límite no día 30 de outubro de 2010.
Non obstante, por causas sobrevidas de carácter técnico, atrasos producidos na recepción da documentación e a atención ao desenvolvemento de múltiples actuacións en materia deportiva neste ano 2010, produciuse un significativo atraso nas resolucións dos expedientes de subvencións, de modo que os prazos establecidos para a xustificación das accións subvencionadas resultan de difícil cumprimento polos beneficiarios. Con base no exposto, considérase necesario para facer viable o proceso de xestión e garantir a maior eficacia posible da convocatoria de subvencións, e dado que non se causa prexuízo a terceiros, en aplicación do artigo 45 do regulamento da Lei galega de subvencións (Decreto 11/2009, do 8 de xaneiro) proceder á ampliación dos devanditos prazos, propóndose o día 15 de novembro de 2010 como prazo máximo para xustificar as axudas concedidas.
Con base no exposto, esta secretaría xeral
RESOLVE:
Artigo único.-Ampliar os prazos establecidos nos artigos 1 das resolucións do 4 de agosto de 2010, pola que se convocan subvencións a concellos, en réxime de concorrencia competitiva, para a adquisición de equipamentos deportivos no ano 2010 (DOG nº 153, do 11 de agosto) e do 5 de agosto de 2010, pola que se convocan subvencións a concellos, en réxime de concorrencia competitiva, para a realización de obras de construción, mellora, acondicionamento e reforma de instalacións e espazos deportivos no ano 2010 (DOG nº 154, do 12 de agosto), ata a data do 15 de novembro.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de outubro de 2010.
José Ramón Lete Lasa
Secretario xeral para o Deporte